**OTVORENA PRVA LIDL PRODAVNICA U STARIM BANOVCIMA**

**Prva Lidl prodavnica u Starim Banovcima svečano je otvorena jutros u 8:00 časova, na adresi Milenka Pevca 16. Vrpcu su simbolično presekli predstavnici kompanije Lidl Srbija, uz prisustvo brojnih građana koji su među prvima poželeli da dožive jedinstveno iskustvo kupovine, po kojoj je Lidl prepoznatljiv.**

Lidl je danas pripremio i rođendanske popuste u novoj prodavnici koji idu do čak 40% - što je privuklo veliki broj potrošača. Kupci su se najviše interesovali za sveže voće i povrće, meso, delikatese, kao i proizvode za domaćinstvo i ličnu negu.

„*Prodavnicom u Starim Banovcima pružićemo našim potrošačima više od mesta za svakodnevnu kupovinu – pripremili smo prijatan, moderan prostor sa pažljivo odabranim asortimanom najboljeg odnosa cene i kvaliteta, kao i sigurno i inspirativno radno mesto za naše zaposlene*“, **izjavila je ovim povodom Marija Kojčić, rukovodilac sektora Corporate Affairs u Lidl Srbija.**

Lidl prodavnica u Starim Banovcima donosi osvežen, savremen enterijer, sa dobro poznatim prostranim prolazima, jasno organizovanim policama i samouslužnim kasama koje omogućavaju bržu i jednostavniju kupovinu. Potrošačima su u prodavnici dostupne i korpe za kupovinu, pored potrošačkih kolica koja su Lidl standard.

Povodom otvaranja, kao društveno odgovorna kompanija, Lidl je pripremio posebne „baby box“ poklon pakete sa proizvodima za sve porodilje čije se bebe rode između 2. i 8. juna u okviru patronažne službe Doma zdravlja Dr. Jovan Jovanović Zmaj iz Stare Pazove, Zdravstvena stanica Novi Banovci. Paketi se mamama uručuju prilikom izlaska iz porodilišta, kao simbol podrške roditeljstvu od prvih dana.

Otvaranjem nove prodavnice u Starim Banovcima, Lidl Srbija proširio je svoj tim za oko 25 novih kolega koji će svakodnevno biti na raspolaganju potrošačima, pružajući im podršku i kvalitetnu uslugu. Prodavnica je otvorena svih sedam dana u nedelji, u periodu od 8 do 21 čas.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 14.200 prodavnica, kao i više od 220 logističkih centara i skladišta i oko 595.000 zaposlenih. Švarc Grupa je u 2024. fiskalnoj godini ostvario prodaju od 175,4 milijarde evra - njihov jedinstveni ekosistem im omogućava da pokriju ceo ciklus vrednosti: od proizvodnje i maloprodaje do reciklaže i digitalizacije. Svojim svakodnevnim aktivnostima Švarc Grupa preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh.

Lidl je u Srbiji svoje prve prodavnice otvorio u oktobru 2018. godine i trenutno ima 78 prodavnica u 45 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)